[{"text_idx": "#000001", "text": "Yn PDC Peirianneg, rydym yn cynnig amrywiaeth o gyrsiau peirianneg o\u0302l-raddedig, ar draws peirianneg sifil, yr amgylchedd adeiledig, peirianneg fecanyddol, peirianneg drydanol ac electronig a pheirianneg awyrennol."}, {"text_idx": "#000002", "text": "Gyda chysylltiadau cryf a\u0302 diwydiant, cyrsiau sydd wedi\u2019u hachredu\u2019n broffesiynol a mynediad at gyfleusterau arbenigol o safon diwydiant sy\u2019n darparu mannau dysgu cyffrous, rydym yn rhoi\u2019r llwyfan ichi ragori yn eich gyrfa ddewisol."}, {"text_idx": "#000003", "text": "Mae dau bwynt mynediad ar gyfer ein cyrsiau peirianneg o\u0302l-raddedig, sy'n rhoi'r opsiwn i chi ddechrau ar eich taith gyda ni naill ai ym mis Medi neu fis Chwefror."}, {"text_idx": "#000005", "text": "Cyfleusterau Peirianneg o safon diwydiant"}, {"text_idx": "#000007", "text": "Rydym wedi ailwampio ein labordai peirianneg sifil a mecanyddol yn ddiweddar gan roi'r peiriannau cyfrifiadurol a rheoli diweddaraf iddynt. Gallwch archwilio ein cyfleusterau proffesiynol o gysur eich sedd trwy fynd ar daith rithwir."}, {"text_idx": "#000008", "text": "Mae ein cyrsiau Peirianneg wedi\u2019u lleoli ar ein campws yn Nhrefforest ym Mhontypridd. Mae effaith barhaus pandemig Covid-19 yn golygu ein bod yn gorfod gwneud newidiadau i'r ffordd yr ydym yn darparu ein cyrsiau a'n gwasanaethau. Rydym wedi ymrwymo i ddarparu ein cyrsiau a gwasanaethau eraill mor ddiogel a\u0302 phosibl."}, {"text_idx": "#000009", "text": "Ar hyn o bryd mae ein cyrsiau'n cael eu haddysgu gyda dull dysgu cyfunol ac mae nifer o'n cyrsiau hefyd ar gael i'w hastudio 100% ar-lein. Byddwch yn ymgymryd a\u0302 darlithoedd, gweithdai a thiwtorialau rhithwir trwy amrywiol offer ar-lein, yn gallu cyrchu a derbyn cymorth e-bost a fideo ar-lein gan eich darlithwyr a'ch cyfoedion bob cam o'r ffordd."}, {"text_idx": "#000010", "text": "Cliciwch yma i ddarllen am y wybodaeth ddiweddaraf am Covid-19."}, {"text_idx": "#000014", "text": "Rydym yn cynnig nifer o raglenni ymchwil o\u0302l-raddedig gan gynnwys Meistr trwy Ymchwil a PhD, ac mae pob un ohonynt yn caniata\u0301u ichi wneud astudiaeth fanwl o bwnc Peirianneg sydd o ddiddordeb i chi. Gallwch astudio'n llawn amser neu'n rhan-amser, ar y campws neu o bell (yn amodol ar drwydded). Mae gennym gryfderau ymchwil mewn nifer o ddisgyblaethau unigol a meysydd rhyngddisgyblaethol gan gynnwys cyfathrebu symudol a lloeren; awyrofod; peirianneg deunyddiau uwch; ynni cynaliadwy; peirianneg cynnyrch electronig; diwifr ac optoelectroneg a pheirianneg systemau modurol a phw\u0302er."}, {"text_idx": "#000015", "text": "Mae achrediadau yn gweithredu fel stamp cymeradwyo ar gyfer eich cyflogadwyedd"}, {"text_idx": "#000016", "text": "Mae graddio gydag achrediad yn dangos eich bod wedi cael eich addysgu i'r safon uchaf sy'n berthnasol i'r diwydiant a chaiff hyn ei gydnabod yn aml gan gyflogwyr, gan roi mantais gystadleuol i chi wrth ymuno a\u0302'r farchnad swyddi. Dyma ein hachredwyr peirianneg:"}]